Psikosis

Ring psikopatologi, psikosis inggih punika kahanan ring dija jadma nenten prasida minayang, ring pengalaman hidupnyane, pantaraning napi sane nyata lan nenten nyata .  Conto gejala psikotik inggih punika delusi, halusinasi, lan pikayunan utawi bebaosan sane nenten teratur utawi nenten koheren .  Psikosis inggih punika gambaran indik kahanan utawi gejala jadma, bandingang sareng penyakit mental tertentu, lan punika nenten mapaiketan sareng psikopati ( konstruksi kepribadian   sane kacihnayang antuk gangguan empati lan penyesalan, kasarengin antuk sifat-sifat berani, disinhibited, lan egosentris).

Sane ngawinang psikosis kronis (inggih punika sane sedek mamargi utawi maulang-ulang) minakadi skizofrenia utawi gangguan skizoafektif, gangguan bipolar, lan rusak otak (ketahnyane sangkaning alkoholisme ).   Psikosis akut (sementara) taler prasida kaawinang olih kasangsaran sane abot, kirang sirep, kirang indrawi,  makudang-kudang tamba, lan nganggen narkoba (rumasuk alkohol, ganja, halusinogen, lan stimulan).  Psikosis akut kasengguh primer yening mawit saking kondisi psikiatri lan sekunder yening mawit saking kondisi medis utawi obat-obatan sane lianan.  Diagnosis kondisi kesehatan mental punika ngamerluang mangda nenten ngeranjing penyebab potensial sane lianan.  Tes prasida kalaksanayang anggen nyelehin napike psikosis punika sangkaning penyakit sistem saraf pusat, racun, utawi pikobet kesehatan sane lianan. 

Tetamban minakadi tamba antipsikotik, psikoterapi, miwah dukungan sosial.   Tetamban sane dumunan kacingak prasida nincapang pikolih.  Tamba-tamba punika kacingak madue efek sane sedeng.  Pikolihnyane manut ring sane ngawinang. 

Psikosis nenten karesepang becik ring tingkat neurologis, nanging dopamin (kasarengin antuk neurotransmiter sane lianan ) kauningin madue peran sane mabuat.    Ring Amerika Serikat sawatara 3% jadma keni psikosis ring makudang-kudang titik ring kahuripannyane.  Psikosis sampun katlatarang ring pangawit abad ka-4 SM olih Hippocrates miwah minab ring pangawit warsa 1500 SM ring Papirus Ebers.  

 Pustaka 

Kategori:Artikel tamba Wikipedia sampun sayaga jagi katerjemahang
Kategori:Psikosis